Viranomaiset ovat keskustelleet kateissa olleen Tiina Jauhiaisen, 41, kanssa. Hän on ollut yhteydessä myös läheisiinsä, kertoo ulkoministeriö tiedotteessaan.

Aiemmin tänään myös brittiläisen kansalaisjärjestön Detained in Dubai johtaja kertoi MTV Uutisille, että Dubaissa kadonnut Jauhiainen olisi löytynyt ja matkalla kohti Suomea.

(artikkeli jatkuu alla)

(artikkeli jatkuu alla)

– Hän tekstasi hyvälle ystävälleen, että hän on nousemaisillaan lentokoneeseen, Stirling kertoo.

Kahden muun kohtalo yhä auki

Jauhiaisen lisäksi kateissa on ollut myös Dubain prinsessaksi esittäytyvä Sheikha Latifa ja ranskalais-amerikkalainen Herve Jauber.

MTV Uutiset kertoi aiemmin , että Jauber oli ollut yhteydessä lyhyesti puhelimitse yhteydessä vaimoonsa, ja vakuuttanut tulevansa pian kotiin.

Kansainvälinen paine taustalla?



(artikkeli jatkuu alla)

Stirling arvioi, että Yhdistyneiden Arabiemiraattien oli pakko päästää Jauhiainen ja Jauber vapaiksi. Heidän mahdollisesta vangitsemissyystään järjestöllä ei ole tietoa.

(artikkeli jatkuu alla)

Myöskään Dubain prinsessaksi esittäytyvästä Sheikha Latifsta kansalaisjärjestöllä ei ole uutta tietoa. Prinsessa on aihemmin julkaissut muun muassa Youtubessa maan johtoa kritisoivia videoita.

Silti vieraan valtion lipun alla purjehtivan jahdin sieppaaminen olisi raju toimi.

– Yhdysvaltain lipun alle rekisteröidyn jahdin ottaminen haltuun on kuin suora hyökkäys Yhdysvaltoja vastaan, Stirling arvioi paljon kansainvälistä huomiota saanutta tilannetta.

Terveydentilasta ei tietoa

– On hyvin mahdollista, että heidän perusihmisoikeuksiaan olisi rikottu sinä aikana kun he olivat vankeudessa.